टी-संवर्ग संघ का राज्य स्तर पर पंजीयन कराने प्रस्ताव पारित
टी-संवर्ग मिडिल स्कूल प्रधान पाठकों की बैठक दुर्गा मंदिर प्रांगण में कर्मचारी अधिकारी फेडरेशन के जिलाध्यक्ष महेंद्र अग्रवाल की अध्यक्षता में आयोजित की गई।
बैठक में सर्वप्रथम संघ का राज्य स्तर पर पंजीयन कराने का प्रस्ताव सर्वसम्मति से पास किया गया। इस दौरान विभिन्न ब्लॉकों से आए प्रधान पाठकों ने अपनी समस्याएं बताई एवं निदान पर जोर दिया। बैठक में वरिष्ठता सूची का प्रकाशन, संघ के विस्तार के लिए सदस्यता अभियान तेज करने, कई विकासखंडों में जन शिक्षकों द्वारा प्रधान पाठक की उपस्थिति पंजी में निरीक्षण हस्ताक्षर का विरोध किया गया। कर्मचारी अधिकारी फेडरेशन के जिलाध्यक्ष श्री अग्रवाल ने संघ का राज्य स्तरीय पंजीयन कराने का सुझाव और वरिष्ठता सूची के प्रकाशन में यथासंभव सहयोग देने एवं संघ को मजबूती प्रदान करने की भी बात कही गई। बैठक को संघ के अध्यक्ष बीडी सिंह ने भी संबोधित किया। आभार प्रदर्शन संघ के सचिव विजयभूषण साहू ने किया। इस अवसर पर रविंद्र सिंह राणा, अरुण कुमार राय, सुरेश शर्मा, विजय यादव, हीरालाल पटवा, बलराम खोंडेकर, दउआ दास, अनिल सिंह, दिलीप सिंह, राजेश राय, चंचला वर्मा, सुषमा मोटघरे, आरपी विश्वकर्मा, ओम प्रकाश चौबे आदि उपस्थित थे।
hin_Deva hin_Deva hin_Deva